闲乐泛浮槎, 寄生涯, 长江万里秋风驾。 稚子和烟煮嫩茶, 老妻带月包新鲊, 醉时闲话。 利名无, 宦情疏, 彭泽升半微官禄。 蠹鱼食残架上书, 晓霜荒尽篱边菊, 罢官归去。 暮云遮, 雁行斜, 渔人独钓寒江雪。 万木天寒冻欲折, 一枝冷艳开清绝, 竹篱茅舍。 选知音, 日相寻, 山间林下官无禁。 闲后读书困后吟, 醉时睡足醒时饮, 不狂图甚。
味凄然。 以其号孤篷, 嘱余赋之。 水国浮家, 渔村古隐, 浪游惯占花深。 犹记得、琵琶半面, 曾湿衫青。 不道江空岁晚, 桃叶渡、还叹飘零。 因乘兴, 醉梦醒时, 却是山阴。 投闲倦呼俦侣, 竟棹入芦花, 俗客难寻。 风渺渺、云拖暮雪, 独钓寒清。 远溯流光万里, 浑错认、叶竹寰瀛。 元来是、天上太乙真人。